جنگ حطین

جنگ حطین 4 جولائی 1187ء کو مسیحی سلطنت یروشلم اور ایوبی سلطان صلاح الدین کی افواج کی درمیان لڑی گئی۔ جس میں فتح کے بعد مسلمانوں نے پیش قدمی کرتے ہوئے بیت المقدس کو مسیحی قبضے سے چھڑالیا۔

 پس منظر 

مصر میں فاطمی حکومت کے خاتمے کے بعد صلاح الدین نے 1182ء تک شام، موصل، حلب وغیرہ فتح کرکے اپنی سلطنت میں شامل کر لیے۔ اس دوران صلیبی سردار رینالڈ کے ساتھ چار سالہ معاہدہ صلح طے پایا جس کی رو سے دونوں کے دوسرے کی مدد کرنے کے پابند تھے لیکن یہ معاہدہ محض کاغذی اور رسمی ثابت ہوا۔ اور صلیبی بدستور اپنی اشتعال انگیزیوں میں مصروف تھے اور مسلمانوں کے قافلوں کو برابر لوٹ رہے تھے۔Gabrieli (1989). "Events preceding Hittin", recounted by Ibn al-'Athir in الکامل فی التاریخ, p. 114 ff.

 صلیبی جارحیت 

1186ء میں مسیحیوں کے ایک ایسے ہی حملے میں رینالڈ نے یہ جسارت کی کہ بہت سے دیگر مسیحی امرا کے ساتھ مدینہ منورہ پر حملہ کی غرض سے حجاز مقدس پر حملہ آور ہوا۔ صلاح الدین ایوبی نے ان کی سرگرمیوں کی روک تھام کے لیے اقدامات کیے اور فوراً رینالڈ کا تعاقب کرتے ہوئے حطین میں اسے جالیا۔

 جنگ 

سلطان نے یہیں دشمن کے لشکر پر ایک ایسا آتش گیر مادہ ڈلوایا جس سے زمین پر آگ بھڑک اٹھی۔ چنانچہ اس آتشیں ماحول میں 11 جولائی 1187ء کو حطین کے مقام پر تاریخ کی خوف ناک ترین جنگ کا آغاز ہوا۔ اس جنگ کے نتیجہ میں تیس ہزار مسیحی ہلاک ہوئے اور اتنے ہی قیدی بنا لیے گئے۔ رینالڈ گرفتار ہوا اور سلطان نے اپنے ہاتھ سے اس کا سر قلم کیا۔ اس جنگ کے بعد اسلامی افواج مسیحی علاقوں پر چھا گئیں اور انھوں نے پیش قدمی کرتے ہوئے بیت المقدس کا محاصرہ کر لیا اور 2 اکتوبر 1187ء کو بیت المقدس فتح کر لیا۔ حطین کے معرکے میں شکست مسیحیوں پر اس قدر کاری ضرب ثابت ہوئی کہ اس کی خبر سنتے ہی پوپ اربن سوم صدمے سے ہلاک ہو گیا۔Norman Housley, History Today Article, The Battle of HattinNicolle (1993). p. 64.Richard, Jean. The Crusades c1071-c1291. p. 207. 

 متعلقہ مضامین 

صلاح الدین ایوبی

صلیبی جنگیں

تیسری صلیبی جنگ

 حوالہ جات 

زمرہ:1187ء کی سرگرمیاں
زمرہ:1187ء کے تنازعات
زمرہ:ارض اسرائیل
زمرہ:ایشیا میں 1187ء
زمرہ:تاریخ اسرائیل
زمرہ:تاریخ فلسطین
زمرہ:رمضان کے مہینے میں ہونے والی مسلمانوں کی جنگیں
زمرہ:صلاح الدین ایوبی کی لڑائیاں
زمرہ:صلیبی جنگیں
زمرہ:قرون وسطی میں فلسطین
زمرہ:کامنز زمرہ جس کا ربط ویکی ڈیٹا پر ہے
زمرہ:مملکت یروشلم میں 1180ء کی دہائی
زمرہ:ویکی ڈیٹا سے مختلف مختصر وضاحت
زمرہ:قرون وسطی کے معرکے
زمرہ:ایشیا میں بارہویں صدی
زمرہ:1147ء کے تنازعات
زمرہ:مصر میں بارہویں صدی
زمرہ:1180ء کی دہائی